**Mór Városi Önkormányzat Képviselő-testületének**

**215/2023. (VI.28.) határozata**

**Mór, Virág utca 18. szám alatti 2153/26 hrsz-ú ingatlanra kötött adásvételi szerződés tárgyában**

Mór Városi Önkormányzat Képviselő-testülete, mint a Mór 2153/26 hrsz-ú ingatlanra bejegyzett elidegenítési tilalom jogosultja, hozzájárul a Mór **2153/26 hrsz**-ú 1033 m2 nagyságú beépítetlen terület tovább értékesítéséhez az alábbi feltételekkel:

* A 2020. november 26-án kelt adásvételi szerződésben vállalt valamennyi kötelezettség és feltétel teljesítését az új tulajdonosnak is vállalnia kell, az eredeti adásvételi szerződésben meghatározott feltételekkel a beépítési kötelezettséget teljesítenie kell, az eredeti adásvételi szerződés illetékkiszabásra történő bemutatásától számított 4 éven belül az ingatlanon a településrendezési tervben meghatározott maximális beépíthetőség 10 %-át elérő hasznos alapterületű lakóépület felépítésével. Továbbá amennyiben az új tulajdonos nem teljesíti a beépítési kötelezettségvállalást a 2020. november 26-án kelt adásvételi szerződés 7. pontjában szereplő határidőig, úgy az új tulajdonos az ingatlan vételárának 5 %-ával megegyező mértékű kötbért köteles az önkormányzat részére egyetemlegesen megfizetni minden évben, amíg a kötelezettségvállalást nem teljesíti.

A tovább értékesítésről szóló adásvételi szerződés csak ennek megfelelően köthető meg.

* Az ingatlan-nyilvántartásba a beépítési kötelezettség biztosítására bejegyzésre kerülő elidegenítési tilalmat fenn kell tartani.

A Képviselő-testület felkéri a jegyzőt, hogy a döntésről az ügyfelet értesítse.

Határidő: 2023.06.07.

Felelős: jegyző(Városfejlesztési és -üzemeltetési Iroda)

 Fenyves Péter Dr. Taba Nikoletta

 polgármester jegyző